Áhorfendur verða hlaðnir gjöfum í jólaþætti Gumma og Sóla Stöð 2 kynnir 18. desember 2019 14:00 Gummi Ben og Sóli Hólm verða einstaklega gjafmildir á sunnudagskvöldið . Stöð 2 Jólaþáttur Gumma Ben og Sóla Hólm verður á dagskrá Stöðvar 2 sunnudaginn 22. desember . Að vanda mætir fjöldi góðra gesta í spjall en þetta verður þó enginn venjulegur þáttur . Þeir félagar verða í yfirgengilegu jólaskapi og munu hlaða gjöfum á áhorfendur í sal að virði margra milljóna . „ Þetta verður fyrsti gjafa-spjallþátturinn í sögu íslensks sjónvarps . Það fá allir í salnum flottar gjafir og sumir verða heppnari en aðrir , “ segir Sóli en innan um gjafaflóðið leynist meðal annars ævintýraleg utanlandsferð með Heimsferðum . „ Við ætlum einfaldlega að koma öllum í jólaskapið og lofum mikilli gleði og skemmtilegum þætti , “ bætir Gummi við . „ Við fáum frábæra gesti , sumir koma í spjall og aðrir til að syngja . Það gæti brostið á söngur úr óvæntri átt og margt fleira , “ segir hann . Fyndnu innslögin verða á sínum stað , með jólalegu ívafi og öllu til tjaldað . „ Við erum skemmtiþáttur og höldum því áfram en erum svona gjafmildir fyrir jólin . Þetta er nú í fyrsta skipti sem við erum með jólaþátt , “ segir Gummi . Er hann hin íslenska Oprah Winfrey , spjallþáttadrottningin sem þekkt er fyrir að trylla gesti sína með gjöfum ? „ Ja , ég ætla nú ekki að fullyrða neitt um það , það vannst ekki tími til þess að græja bíl handa öllum , “ segir hann hlæjandi . „ En við erum svakalega ánægðir með gjafirnar og frábærir samstarfsaðilar hjálpuðu okkur við að gera þetta vel . Ef við verðum svo heppnir að fá að vera með jólaþátt að ári er auðvitað draumurinn að bæta enn í . “ Langar þig að komast í salinn ? Á facebooksíðu Stöðvar 2 er í gangi leikur þar sem hægt er að skrá nafn sitt og mögulega tryggja sér 4 til 6 sæti í salnum . Yfir þrjú þúsund manns hafa þegar skráð sig til að freista gæfunnar , enda ógleymanleg kvöldstund framundan . Meðal gjafa sem leynast í jólasveinapoka Gumma og Sóla er ferð með Heimsferðum til Marakesh þar sem gist verður á 5 stjörnu hóteli . Í pokanum leynist einnig þyrluflug með Norðurflugi og glæsilegar gjafir frá Body Shop , Borgarleikhúsinu , Ellingsen , Epal , Even labs , FlyOver Iceland , Forlaginu , Hagkaup , Íslandshóteli , Krauma , Meba , Sambíóum , Sýn og ZO-ON . Jólaþátturinn er á dagskrá sunnudagskvöldið 22. desember .